
วัตถุประสงค์
1. เพื่ออธิบายสารอาหารและสารสำคัญชนิดต่าง ๆ ในเห็ดที่มีประโยชน์ต่อสุขภาพ
2. เพื่ออธิบายแนวโน้มการศึกษาวิจัยถึงผลของเห็ดเพื่อนำมาประยุกต์ใช้ในทางการแพทย์
บทคัดย่อ
เห็ดเป็นราชั้นสูงซึ่งเห็ดบางชนิดสามารถนำมารับประทานเป็นอาหารได้ เห็ดมีสารอาหารหลายชนิด เช่น คาร์โบไฮเดรต โปรตีน ไขมัน ใยอาหาร วิตามินและแร่ธาตุ นอกจากนั้นเห็ดยังมีสารสำคัญหลายชนิดที่มีประโยชน์ต่อสุขภาพ และนำมาใช้เป็นโภชนเภสัชภัณฑ์ได้ สารสำคัญที่พบในเห็ดโดยทั่วไป ได้แก่ พอลิแซกคาไรด์ เบต้ากลูแคน (-glucan) ที่มีผลในการเสริมภูมิคุ้มกันในร่างกาย รวมถึงเมแทบอไลต์ทุติยภูมิชนิดต่างๆ เช่น สเตอรอล แอลคาลอยด์ สำหรับเห็ดที่ใช้เพื่อประโยชน์ในด้านการแพทย์เป็นหลัก อาจพบสารสำคัญที่เฉพาะเจาะจง เช่น กรดกาโนเดอริก (ganoderic acid) ซึ่งพบมากในเห็ดหลินจือ ทั้งนี้ข้อมูลในการนำเห็ดมาใช้ประโยชน์ในการป้องกันหรือรักษาโรคควรมีการศึกษาถึงผลทางเภสัชวิทยาในสัตว์ทดลองและในมนุษย์ ซึ่งแนวโน้มงานวิจัยดังกล่าวได้รวบรวมสรุปไว้ในบทความนี้ เพื่อประโยชน์ในการศึกษาและประยุกต์ใช้ประโยชน์จากเห็ดในด้านการแพทย์ต่อไป


บทนำ
เห็ด (mushroom) จัดเป็นสิ่งมีชีวิตประเภทราชั้นสูง เห็ดที่รับประทานได้ พบได้ประมาณ 700 ชนิดซึ่งส่วนใหญ่อยู่ในไฟลัม Basidiomycota(1) เห็ดจัดเป็นอาหารที่มีคุณค่าทางโภชนาการ นอกจากนั้นเห็ดยังมีสารสำคัญที่มีประโยชน์ต่อสุขภาพอีกด้วย สามารถนำมาใช้เป็นอาหารฟังก์ชัน (functional food) หรือโภชนเภสัชภัณฑ์ (nutraceuticals) ได้ อย่างไรก็ตามเห็ดบางชนิดไม่นิยมนำมารับประทานเป็นอาหารแต่นิยมนำมาใช้ในทางการแพทย์ (medicinal mushroom) เท่านั้น เช่น เห็ดหลินจือ (lingzhi, reishi) ซึ่งนิยมใช้ในแพทย์แผนจีน ทั้งนี้การได้รับเห็ดที่มีสรรพคุณทางการรักษาในขนาด 2 กรัม (น้ำหนักแห้ง) ต่อกิโลกรัมน้ำหนักตัวต่อวันมีความปลอดภัยและไม่พบผลข้างเคียงที่อันตราย(2) บทความนี้ได้รวบรวมข้อมูลของเห็ดที่รับประทานได้บางชนิด ในด้านคุณค่าทางโภชนาการ สารสำคัญที่มีผลต่อสุขภาพ ตลอดจนการศึกษาวิจัยถึงผลต่อสุขภาพของเห็ดบางชนิดที่เป็นที่รู้จักกันโดยทั่วไป โดยยกตัวอย่างการศึกษาวิจัยในทางคลินิกและในสัตว์ทดลอง เพื่อเป็นแนวทางการศึกษาถึงการใช้เห็ดในทางการแพทย์ต่อไป
สารอาหารในเห็ดที่รับประทานได้
เห็ดมีคุณค่าทางโภชนาการสูง การบริโภคเห็ดทำให้ได้รับพลังงานและสารอาหารต่างๆ โดยสารอาหารที่ให้พลังงาน ได้แก่ คาร์โบไฮเดรต โปรตีน และ ไขมัน และสารอาหารที่ไม่ให้พลังงาน ได้แก่ วิตามินและแร่ธาตุ ตลอดจนใยอาหาร ทั้งนี้ ปริมาณของสารอาหารในเห็ดอาจแตกต่างกันไปได้ ขึ้นกับ สายพันธุ์ของเห็ด ฤดูเพาะปลูก อายุการเก็บ วิธีเพาะปลูก และกระบวนการเตรียมอาหาร(3)
ชนิดของเห็ดที่รับประทานได้ที่เป็นที่นิยม(4) ได้แก่ เห็ดกระดุม (button mushroom)  หรือ เห็ดแชมปิญอง ซึ่งมีชื่อวิทยาศาสตร์คือ Agaricus bisporus  เห็ดหอม (Lentinula edodes) เห็ดนางรมสีขาว(หรือสีเทา) (Pleurotus ostreatus) และเห็ดนางรมหลวง หรือ เห็ดออรินจิ (Pleurotus eryngii) เห็ดสดมีปริมาณความชื้นสูงประมาณร้อยละ 80 ถึง 95 โดยน้ำหนัก  ซึ่งคุณค่าทางโภชนาการของเห็ดได้แสดงใน(ตารางที่ 1) ปริมาณน้ำตาลที่พบในเห็ดมีประมาณร้อยละ 20 โดยพบน้ำตาลฟรักโทส และ ซูโครสในปริมาณน้อยกว่าร้อยละ 1(3) สำหรับน้ำตาลแอลกอฮอล์ชนิดแมนนิทอลพบใน L. edodes มากที่สุดคือร้อยละ 10(3) 
(ตารางที่ 2) นอกจากนั้นยังพบว่าเห็ดมีน้ำตาลโมเลกุลคู่คือ ทรีฮาโลส (trehalose) หรือน้ำตาลเห็ด (mushroom sugar) ในปริมาณร้อยละ 0 ถึง 10(3) ซึ่งน้ำตาลชนิดนี้มีผลในการเพิ่มระดับน้ำตาลในเลือดได้น้อยกว่าน้ำตาลซูโครส(5) ส่วนคาร์โบไฮเดรตที่เป็นใยอาหารที่พบในเห็ดได้แก่ เบต้ากลูแคน (-glucan) เฮมิเซลลูโลส และ เพคติน นอกจากนั้นเห็ดยังเป็นแหล่งของแร่ธาตุชนิดต่างๆ เช่น โพแทสเซียม ฟอสฟอรัส แมกนีเซียม แคลเซียม ทองแดง เหล็ก สังกะสี การรับประทานเห็ดยังช่วยให้ร่างกายได้รับวิตามินชนิดต่างๆ โดยเฉพาะวิตามินบี 2 ไนอาซิน โฟเลต วิตามินบี 1 วิตามินบี 12 วิตามินซี วิตามินอี และ วิตามินดี
[bookmark: _Hlk183450387]เห็ดเป็นอาหารที่มีโปรตีน ซึ่งกรดอะมิโนที่พบมากในเห็ด ได้แก่ ลิวซีน วาลีน กลูตามีน กรดกลูตามิก และกรดแอสพาติก สำหรับเห็ดนางรมสีขาว (P. ostreatus) พบว่ามีกรดอะมิโนชนิด ซิสเทอีน เมธไทโอนี และกรดแอสพาติก ในปริมาณสูงกว่าเห็ดชนิดอื่น(6) เห็ดจัดเป็นอาหารที่มีไขมันต่ำ ซึ่งกรดไขมันที่พบในเห็ดส่วนใหญ่เป็นกรดไขมันไม่อิ่มตัวชนิดไลโนเลอิก (C18:2) ซึ่งเป็นกรดไขมันชนิดจำเป็น รองลงมาคือกรดไขมันไม่อิ่มตัวชนิดโอเลอิก (C18:1) ส่วนกรดไขมันไม่อิ่มตัวชนิดไลโนเลนิก (C18:3) เป็นกรดไขมันชนิดจำเป็นแต่พบในปริมาณน้อย(3) ตารางที่ 2 แสดงถึงปริมาณกรดไขมันไม่อิ่มตัวที่พบได้ในเห็ด 
ตารางที่ 1 สารอาหารที่ให้พลังงานและเถ้าที่พบในเห็ดแสดงเป็นร้อยละของน้ำหนักแห้ง(3)
	ชนิดของเห็ด
	คาร์โบไฮเดรต (ร้อยละ)
	โปรตีน 
(ร้อยละ)
	ไชมัน
(ร้อยละ)
	เถ้า
(ร้อยละ)
	พลังงาน (kcal/kg)

	Agaricus bisporus  
	74
	14
	2
	10
	325

	Lentinula edodes
	87
	 4
	2
	7
	772

	Pleurotus ostreatus
	86
	 7
	1
	6
	416

	Pleurotus eryngii
	81
	11
	2
	6
	421



 ตารางที่ 2 ปริมาณน้ำตาลบางชนิดในเห็ด (ร้อยละของน้ำหนักแห้ง) และกรดไขมันไม่อิ่มตัวบางชนิดในเห็ด (ร้อยละของกรดไขมันในตัวอย่างสด)(3)
	ชนิดของเห็ด
	น้ำตาล (ร้อยละ)
	กรดไขมัน (ร้อยละ)

	
	Mannitol
	Trehalose
	Oleic acid
	Linoleic acid
	Linolenic acid

	Agaricus bisporus  
	5.6
	0.2
	1.1
	77.7
	0.1

	Lentinula edodes
	10.0
	3.4
	2.3
	81.1
	0.1

	Pleurotus ostreatus
	0.5
	4.4
	12.3
	68.9
	0.1

	Pleurotus eryngii
	0.6
	8.0
	12.3
	68.8
	0.1





สารสำคัญชนิดต่างๆที่พบได้ในเห็ด
นอกเหนือจากสารอาหารต่าง ๆ ที่ได้จากการบริโภคเห็ดแล้ว ในเห็ดยังมีสารที่ออกฤทธิ์ทางชีวภาพหรือสารพฤกษเคมี (phytochemical) ชนิดต่าง ๆ ด้วย(3) โดยชนิดและปริมาณของสารที่พบจะแตกต่างกันไปได้ตามชนิดของเห็ดและวิธีการสกัดสาร(7) สารออกฤทธิ์ทางชีวภาพอาจเป็นสารกลุ่มเมแทบอไลต์ปฐมภูมิ (primary metabolites) เช่น สารพอลิแซกคาไรด์ ที่สำคัญคือ เบต้ากลูแคน สารไกลโคโปรตีน  เอนไซม์ และ สารกลุ่มเมแทบอไลต์ทุติยภูมิ เช่น สารกลุ่มพอลิฟีนอล (polyphenols) เทอร์พีน (terpenes) แอลคาลอยด์ (alkaloids) สเตอรอล (sterols) สารคล้ายนิวคลีโอไทด์ (nucleotide analogues) โดยสารชนิดที่สำคัญมีรายละเอียดดังต่อไปนี้
พอลิแซกคาไรด์
[bookmark: _Hlk183365963]พอลิแซกคาไรด์เป็นส่วนประกอบหลักในเห็ด โดยมีการศึกษาถึงชนิดของสารสำคัญในกลุ่มนี้ที่มีฤทธิ์ทางชีวภาพและพบได้มากในเห็ด ได้แก่ เบต้ากลูแคน ซึ่งโครงสร้างทางเคมีในส่วนของสายโซ่หลักประกอบด้วยน้ำตาลกลูโคสที่มาต่อกันด้วยพันธะเบต้า (-1,3) โดยอาจมีสายโซ่กิ่ง (branch chain) ต่อบนสายโซ่หลักที่ตำแหน่ง (-1,6)  และ เลนติแนน (lentinan) ซี่งเป็นสารเบต้ากลูแคนประเภทหนึ่ง โดยมีสายโซ่หลักเป็นน้ำตาลกลูโคสที่ต่อกันด้วยพันธะเบต้า (-1,3) โดยทุกๆ 5 หน่วยของกลูโคสจะมีสายโซ่กิ่ง 2 สายต่อกันด้วยพันธะ (-1,6)(1) สารเบต้ากลูแคนพบได้มากในเห็ดสกุล Lentinula เช่น เห็ดหอมหรือเห็ดชิตาเกะ (L. edodes) โดยพบได้ประมาณร้อยละ 20-25 โดยน้ำหนัก (แห้ง)(8)  จากการศึกษาพบว่าเบต้ากลูแคนมีผลต่อระบบภูมิคุ้มกัน (immunomodulation) โดยอาจเหนี่ยวนำภูมิคุ้มกันได้ทั้งภูมิคุ้มกันโดยกำเนิด (innate immune response) และภูมิคุ้มกันที่เกิดขึ้นภายหลัง (adaptive immune response)(3) มีผลต้านมะเร็ง ต้านอักเสบ นอกจากนั้นยังมีผลลดคอเลสเตอรอลในเลือด มีฤทธิ์ต้านออกซิเดชัน ปกป้องเซลล์ประสาท ต้านเชื้อจุลชีพ และ ต้านเบาหวาน(1,9) 
โปรตีนและไกลโคโปรตีน
โปรตีนที่สำคัญที่พบในเห็ดได้แก่ เลคติน (lectin) ซึ่งเป็นไกลโคโปรตีนมีฤทธิ์ทางเภสัชวิทยาหลายประการ(2,3) เช่น ในด้านภูมิคุ้มกันมีผลต้านแบคทีเรีย ต้านเชื้อรา ต้านไวรัส เช่น ไวรัสเอชไอวี โดยกระตุ้นการสร้างเอนไซม์ที่ยับยั้งการเจริญของไวรัส เช่น anti-HIV-1 transcriptase enzyme  เลคตินยังมีฤทธิ์ที่สำคัญในการต้านมะเร็ง โดยมีผลลดการรุกราน (invasion) และการแพร่กระจาย (metastasis) ของเซลล์มะเร็ง เห็ดที่มีการศึกษาถึงผลของเลคติน ได้แก่เห็ดในสกุล Agaricus เช่น เห็ดกระดุม (A. bisporus) เห็ดในสกุล Pleurotus เช่น เห็ดนางรมสีขาว (P. ostreatus) เห็ดนางฟ้า (P. pulmonarius) นอกจากนั้นในเห็ดยังมีโปรตีนอื่นๆ เช่น โปรติเอส (protease) โปรตีนที่ลดกิจกรรมของไรโบโซม (ribosome-inactivating protein) ไฮโดรโฟบิน (hydrophobin)(3)
สารที่ละลายในไขมัน
แม้ว่าสารประเภทลิพิดจะพบในเห็ดในปริมาณไม่มากนัก แต่ก็ยังสามารถพบสารพฤกษเคมีที่เป็นไขมัน โดยส่วนใหญ่จะพบสารกลุ่มสเตอรอล (sterols) เช่น เออร์โกสเตอรอล (ergosterol)  ซึ่งมีฤทธิ์ต้านออกซิเดชัน รวมถึงโทโคฟีรอล (tocopherol) หรือวิตามินอี ซึ่งเป็นสารต้านอนุมูลอิสระ(8) สารในกลุ่มนี้จึงมีผลลดความเสี่ยงในการเกิดมะเร็ง และโรคที่เกี่ยวกับหลอดเลือดหัวใจได้
สารชนิดอื่นๆ
สารเมแทบอไลต์ทุติยภูมิที่พบได้มากในเห็ด(4,6,8) ได้แก่ สารพอลิฟีนอลต่างๆ สารประกอบฟีนอล กลุ่มฟลาโวนอยด์ (flavonoids) เช่น ไมริซิติน (myricetin) คาทีชิน (catechin) ซึ่งมีฤทธิ์ทางชีวภาพมากมาย เช่น ต้านอักเสบ ต้านออกซิเดชัน ต้านจุลชีพ ต้านมะเร็ง ลดความเสี่ยงในการเกิดโรคหลอดเลือดหัวใจ ชนิดและปริมาณของสารในกลุ่มนี้แตกต่างกันไปตามชนิดของเห็ด ซึ่งปริมาณโดยเฉลี่ยของสารประกอบฟีนอลที่พบในเห็ด 1 กรัมน้ำหนัก (แห้ง) จะมีประมาณ 1-6 มิลลิกรัม และฟลาโวนอยด์  0.9-3.0 มิลลิกรัม(3) เห็ดในสกุล Pleurotus ที่พบว่ามีสารประกอบฟีนอลค่อนข้างสูง ได้แก่ เห็ดนางรมหลวง (P. eryngii)(6)
นอกจากนี้ในเห็ดหอม (L. edodes) ยังพบว่ามีสารแอลคาลอยด์ เช่น อิริทาดีนีน (eritadenine) หรือ 2(R),3(R)-dihydroxy-4-(9-adenyl)butanoic acid(10)  ซึ่งเป็นสารที่มีฤทธิ์ยับยั้งเอนไซม์ S-adenosyl-l-homocysteine hydrolase (SAHH) และ angiotensin converting enzyme (ACE) ซึ่งมีผลลดความดันโลหิต และลดระดับคอเลสเตอรอล จึงอาจช่วยลดความเสี่ยงในการเกิดโรคหัวใจและหลอดเลือด(10) 
เห็ดราบางชนิดที่นิยมใช้ในด้านการแพทย์และไม่นิยมบริโภคเป็นอาหาร ที่สำคัญได้แก่ เห็ดหลินจือ ซึ่งอยู่ในไฟลัม Basidiomycota และ ถั่งเช่า ซึ่งอยู่ในไฟลัม Ascomycota เห็ดทั้งสองชนิดนี้ใช้ในทางการแพทย์แผนตะวันออกมาเป็นเวลานานแล้วเพื่อประโยชน์หลักทางด้านส่งเสริมสุขภาพ  
เห็ดหลินจือ (lingzhi, reishi) หรือชื่อวิทยาศาสตร์ Ganoderma lucidum  เป็นเห็ดที่ใช้ในการบำรุงสุขภาพ ในทางแพทย์แผนจีน เห็ดหลินจือได้ชื่อว่าเป็นยาอายุวัฒนะ (mushroom of immortality) ซี่งในเห็ดชนิดนี้มีสารสำคัญเช่นเดียวกับเห็ดชนิดอื่นๆ เช่น เบต้ากลูแคน เลคติน  นอกจากนั้น สารสำคัญที่พบในเห็ดหลินจือ คือสารในกลุ่มไทรเทอร์พีนอยด์ (triterpenoids)(11) เช่น กรดกาโนเดอริก (ganoderic acid) ซึ่งมีผล
ต้านมะเร็ง  สำหรับผลของเห็ดหลินจือต่อสุขภาพจะเป็นแบบไม่เฉพาะเจาะจงต่อโรคแต่จะมีผลต่อร่างกายแบบองค์รวม โดยทั่วไปจะใช้เห็ดหลินจือเพื่อรักษาอาการโรคประสาทอ่อนๆ (neurasthenia) ซึ่งมีอาการปวดศีรษะ อ่อนเพลีย หงุดหงิด  โรคความดันโลหิตสูง โรคพยาธิสภาพของตับ (hepatopathy) แก้อาการภูมิแพ้ ต้านอักเสบ สมานบาดแผล ลดระดับน้ำตาลในเลือด โดยลดภาวะดื้ออินซูลิน ต้านออกซิเดชัน โดยเพิ่มกิจกรรมของเอนไซม์ต้านออกซิเดชัน และลดความเสียหายของดีเอ็นเอจากการออกซิเดชันที่เหนี่ยวนำโดยรังสี (radiation-induced oxidation) มีผลดีต่อระบบหายใจ ระบบหัวใจและหลอดเลือด ระบบต่อมไร้ท่อ ลดความวิตกกังวล ลดระดับฮอร์โมนที่ส่งผลต่อความเครียด เช่น คอร์ติซอล (cortisol) และอะดรีนาลิน (adrenalin) รวมถึงมีผลในการต้านมะเร็ง ซึ่งกลไกที่มีผลต่อเซลล์มะเร็ง ได้แก่ การเพิ่มภูมิคุ้มกันในการตอบสนองต่อเซลล์มะเร็ง ความเป็นพิษต่อเซลล์มะเร็ง การยับยั้งการแพร่กระจายและการเจริญของเซลล์มะเร็ง และการหยุดกิจกรรม (deactivation) ของสารก่อมะเร็ง (carcinogen)(8,11)
ถั่งเช่า (cordyceps) เป็นราก่อโรคในแมลง (entomopathogenic fungus) ถั่งเช่ามีหลายชนิด(12) เช่น ถั่งเช่าทิเบต ชื่อวิทยาศาสตร์คือ Ophiocordyceps sinensis (ชื่อพ้องคือ Cordyceps sinensis) ถั่งเช่าชนิดนี้พบในธรรมชาติตามยอดเขาเช่นในทิเบต โดยจะก่อโรคและเจริญในหนอนผีเสื้อ บางครั้งเรียกว่า caterpillar fungus หรือ caterpillar mushroom ในประเทศจีนเรียกว่า Dong Chong Xia Cao ส่วนเห็ดถั่งเช่าอีกชนิดหนึ่งคือ ถั่งเช่าสีทอง หรือ Cordyceps militaris ถั่งเช่าชนิดนี้จะก่อโรคในแมลงได้หลากหลายชนิดและสามารถเพาะเลี้ยงได้ จึงนิยมนำมาใช้ในทางการแพทย์อย่างแพร่หลาย นอกจากจะพบสาระสำคัญต่าง ๆ ในถั่งเช่าเช่นเดียวกับที่พบในเห็ดทั่วไปแล้ว ยังพบสารที่เรียกว่า cordycepin หรือ 3’-deoxyadenosine ซึ่งเป็นสารในกลุ่มคล้ายนิวคลีโอไทด์และมีฤทธิ์ทางชีวภาพหลายประการ(13) เช่น ต้านออกซิเดชัน ต้านมะเร็ง ต้านเบาหวานโดยกระตุ้นการหลั่งอินซูลิน ต้านอักเสบ ต้านแบคทีเรีย ต้านไวรัส บำรุงอวัยวะเช่น ตับ ไต ปอด บำรุงประสาท รวมทั้งสร้างพลังงาน (ATP production) ลดอาการอ่อนเพลีย ช่วยระบบไหลเวียนโลหิต มีผลให้ร่างกายทนทานและฟื้นตัวได้ไว
แนวโน้มการศึกษาวิจัยถึงผลของเห็ดเพื่อใช้ทางการแพทย์
ในการศึกษาฤทธิ์ทางชีวภาพของเห็ดจะเริ่มจากการศึกษาในหลอดทดลอง (in vitro) เช่นในเซลล์เพาะเลี้ยง เพื่อให้ทราบข้อมูลเบื้องต้นรวมถึงการศึกษาโครงสร้างทางเคมีหรือชนิดของสารสำคัญต่างๆ อย่างไรก็ตามการศึกษาเพื่อประเมินผลของการนำไปใช้ในมนุษย์ควรต้องมีการศึกษาทางคลินิก ซึ่งจำเป็นต้องอาศัยข้อมูลผลการศึกษาทางเภสัชวิทยาในสัตว์ทดลอง (in vivo) โดยเฉพาะสัตว์เลี้ยงลูกด้วยนม เช่น ในหนูไมซ์ มาก่อนด้วย ทั้งนี้จากการทบทวนวรรณกรรมพบว่ามีการศึกษาผลของเห็ดในทางคลินิกยังมีไม่มากนัก บทความนี้จึงขอนำเสนอผลการศึกษาทางเภสัชวิทยาโดยสรุปของเห็ดบางชนิดในไฟลัม Basidiomycota ที่นิยมใช้บริโภคหรือใช้ทางการแพทย์ ได้แก่ (1) A. bisporus (2) P. ostreatus (3) P. eryngii (4) L. edodes (5) G. lucidum ซึ่งทำการศึกษาในมนุษย์และสัตว์ทดลอง ดังแสดงในตารางที่ 3 เพื่อประโยชน์ในการอ้างอิงและเป็นแนวทางในการศึกษาหรือประยุกต์ใช้ต่อไป โดยการศึกษาที่ทำในมนุษย์ส่วนใหญ่จะเป็นการศึกษาผลของพอลิแซกคาไรด์ในเห็ดและเบต้ากลูแคน ซึ่งผลการศึกษาแสดงให้เห็นถึงประสิทธิผลของการนำมาใช้ในการเสริมภูมิคุ้มกัน และบางการศึกษาพบว่ายังช่วยต้านมะเร็งและต้านเบาหวานได้ 
ตารางที่ 3 ตัวอย่างการศึกษาผลทางเภสัชวิทยาของเห็ดในสัตว์ทดลองและในมนุษย์ (PS=polysaccharides; db=double blind; RCT=randomized controlled trial; PCT=placebo controlled trial; n=จำนวนตัวอย่าง)
	เห็ด/ตัวอย่างที่ศึกษา
	ฤทธิ์ทางเภสัชวิทยา
	ผลการศึกษาใน [1] สัตว์ทดลอง; [2] มนุษย์ 
	อ้างอิง

	Agaricus bisporus

	· PS
	เสริมภูมิคุ้มกัน
	[1] พบการเพิ่มขึ้น (p < 0.05) ของน้ำหนักม้ามและไธมัส (thymus) ในกลุ่มหนูไมซ์ (n=10) ที่ได้รับ PS ขนาด 150 mg/kg/d เป็นเวลา 8 วัน 
	14

	· Mushroom powder
	ต้านมะเร็ง
	[2] พบการลดลงของ prostate-specific antigen และ immunosuppressive factor ในกลุ่มผู้ป่วยมะเร็งต่อมลูกหมาก (n=36) ที่ได้รับเห็ดในขนาด 4-14 g/d เป็นเวลา 13 สัปดาห์ โดยทำการศึกษาแบบ cohort study
	15

	· Ergosterol concentrate fraction (ECF)
	ต้านเบาหวานและลดไขมัน
	[1] พบการเพิ่มขึ้น (p < 0.05) ของ insulin sensitivity และการลดลง (p < 0.05) ของ plasma cholesterol รวมถึงการแสดงออกของยีนสร้างไขมันชนิด SREBP ที่ลดลง ในกลุ่มหนูไมซ์ที่ได้รับสารสกัดที่มี ECF 0.5 (n=6) และ 1% (n=6) นาน 120 วัน 
	16

	· Lectin
	เสริมภูมิคุ้มกัน 
	[1] พบการลดลง (p < 0.05) ของ disease index of  autoimmune encephalomyelitis (AE)  ในกลุ่มหนูแรท (n=8) ที่ได้รับ lectin ขนาด 80 g/kg/d เป็นเวลา 7 วันก่อนการทำให้เกิด AE 
	17

	Pleurotus ostreatus

	· PS
	ต้านเนื้องอก
	[1] พบการลดลง (p < 0.05) ของจำนวนเซลล์มะเร็งตับ (hepatocarcinoma) และการแสดงออกของยีนที่กดภูมิคุ้มต่อเซลล์มะเร็ง (immunosuppressive gene) คือ Foxp3 และ Stat3 ในกลุ่มหนูไมซ์ที่เป็นมะเร็งและได้รับ PS ขนาด 150 mg/kg/d (n=8) และ 300 mg/kg/d (n=8) เป็นเวลา 15 วัน

	ตารางที่ 3 (ต่อ)
	
	
	

	เห็ด/ตัวอย่างที่ศึกษา
	ฤทธิ์ทางเภสัชวิทยา
	ผลการศึกษาใน [1] สัตว์ทดลอง; [2] มนุษย์ 
	อ้างอิง

	· สารสกัดเมธานอล
	ต้านเชื้อแบคทีเรีย
	[1] พบการลดลง (p < 0.05) ของขนาดแผลบนผิวหนังที่ติดเชื้อแบคทีเรียชนิด Staphylococcus aureus ในหนูไมซ์ (n=5) ในวันที่ 8 หลังการทาแผลด้วยขึ้ผึ้งผสมสารสกัดเมธานอลในขนาด 278.9 mg 
	19

	· Ergosterol
	ต้านเบาหวาน
	[1] พบการลดลง (p < 0.001) ของระดับกลูโคสในเลือดและการลดลง (p < 0.01) ของคอเลสเตอรอล
และไตรกลีเซอไรด์ในเลือด ในกลุ่มหนูไมซ์ที่เป็นเบาหวานชนิดที่ 2 (n=10) และได้รับ ergosterol ในขนาด 120 mg/kg/d เป็นเวลา 4 สัปดาห์
	20

	· -glucan
	เสริมภูมิคุ้มกัน
	[2] พบการลดลง (p < 0.001) ของการติดเชื้อระบบทางเดินปัสสาวะ และการเพิ่มขึ้น (p < 0.001) ของ เซลล์ภูมิคุ้มกันชนิด NK cells ในกลุ่มนักกีฬา (n=25) ที่ได้รับ -glucan ขนาด 200 mg/d นาน 3 เดือน โดยทำการศึกษาแบบ db, PCT 
	21

	
	
	[2] พบการลดลง (p < 0.05) ของการติดเชื้อซ้ำในระบบทางเดินหายใจ ในกลุ่มเด็กอายุ 2-10 ปี (n=81) ที่ได้รับ -glucan ขนาด 10 mg/5 kg/d นาน 6 เดือน โดยทำการศึกษาแบบ db, PCT  
	22

	
	
	[2] พบการลดลง (p < 0.05) ของระดับ eosinophil ในเลือดซึ่งเป็น marker ของ allergic inflammation ในกลุ่มเด็กอายุ 2-10 ปี (n=81)  ที่มีการติดเชื้อซ้ำของระบบทางเดินหายใจ ที่ได้รับ -glucan ขนาด 10 mg/5 kg/d นาน 6 เดือน โดยทำการศึกษาแบบ db, PCT  

	ตารางที่ 3 (ต่อ)

	เห็ด/ตัวอย่างที่ศึกษา
	ฤทธิ์ทางเภสัชวิทยา
	ผลการศึกษาใน [1] สัตว์ทดลอง; [2] มนุษย์ 
	อ้างอิง

	· -glucan
	ต้านเบาหวาน
	[2] พบการเพิ่มขึ้น (p < 0.001) ของฮอร์โมน กระตุ้นการหลั่งอินซูลิน คือ glucagon-like-peptide-1 (GLP1) ในผู้ที่มีภาวะ impaired glucose tolerance (n=22) หลังจากที่ได้รับอาหารที่มี -glucan 8.1 g ไปแล้ว 4 ชั่วโมง โดยทำการศึกษาแบบ db, crossover PCT  
	24

	Pleurotus eryngii

	· Protein (PEP)
	ต้านเนื้องอก
	[1] พบการลดลง (p < 0.05) ของขนาดและน้ำหนักของเนื้องอก ในกลุ่มหนูไมซ์ (n=6) ที่เป็นมะเร็งลำไส้ใหญ่ (colon cancer) และได้รับโปรตีนในขนาด 200 mg/kg/d ไปแล้วจำนวน 10 ครั้ง 

	· สารสกัดน้ำ
	ลดไขมัน
	[1] พบการลดลง (p < 0.05) ของระดับไตรกลีเซอไรด์ในเลือดของหนูไมซ์ (n=6) ที่เวลา 1.5 ชม.หลังได้รับน้ำมันพืชผสมสารสกัดในขนาด 250 mg/kg
	26

	
	
	[2] พบการลดลงของไตรกลีเซอไรด์ในเลือด (p < 0.05) ของผู้ที่มีภาวะไขมันในเลือดสูง (n=26) ที่เวลา 3 ชม.หลังได้รับสารสกัดที่ผสมในอาหารที่มีไขมัน 40 g โดยทำการศึกษาแบบ db, PCT  

	Lentinus edodes

	· Lentinan
	ต้านเนื้องอก
	[1] พบการลดลง (p < 0.05) ของการแพร่กระจาย(metastasis) ของเซลล์มะเร็งเต้านม (breast cancer) ในกลุ่มหนูไมซ์ (n=6) ที่ได้รับ lentinan ขนาด 2 mg/kg/d เป็นเวลา 12 วัน 
	28

	· Lentinan
	เสริมภูมิคุ้มกัน
	[2] พบการเพิ่มขึ้น (p < 0.05) ของเซลล์ภูมิคุ้มกันชนิด B-cell ในกลุ่มผู้สูงวัยอายุ 65-84 ปี (n=42) ที่ได้รับ lentinan ขนาด 2.5 mg/d นาน 6 สัปดาห์
 โดยทำการศึกษาแบบ db, crossover PCT 
	29

	
	
	
	

	 ตารางที่ 3 (ต่อ)
	
	
	

	เห็ด/ตัวอย่างที่ศึกษา
	ฤทธิ์ทางเภสัชวิทยา
	ผลการศึกษาใน [1] สัตว์ทดลอง; [2] มนุษย์ 
	อ้างอิง

	· Lentinan
	เสริมภูมิคุ้มกัน
	[2] พบการเพิ่มขึ้น (p < 0.05) ของเซลล์ภูมิคุ้มกันชนิด B-cell ในกลุ่มผู้สูงวัยอายุ 65-84 ปี (n=42) ที่ได้รับ lentinan ขนาด 2.5 mg/d นาน 6 สัปดาห์
 โดยทำการศึกษาแบบ db, crossover PCT 
	29

	· Dried mushroom

	เสริมภูมิคุ้มกัน
	[2] พบการเพิ่มขึ้นของเม็ดเลือดขาวขนิด T-cell (p < 0.001), secretory immunoglobulin (IgA) (p < 0.05), interleukin (IL) ชนิด IL-4 และ IL-10 (p < 0.001) และพบการลดลงของ inflammatory marker ได้แก่ C-reactive protein (p < 0.01) และ macrophage inflammatory protein (p < 0.001) ในอาสาสมัคร (n=52)  ที่ได้รับเห็ดวันละ 5 หรือ 10 กรัม เป็นเวลา 4 สัปดาห์  การศึกษาเป็นแบบ RCT
	30

	· Active hexose correlated compound (AHCC)

	เสริมภูมิคุ้มกัน
	[2] พบการลดลงของ stress biomarker คือ  human herpes viruses-6 (HHV-6) ในน้ำลายของผู้ป่วยมะเร็งชนิดต่าง ๆ ที่รักษาด้วยยาเคมีบำบัด (n=24) และได้รับสาร AHCC วันละ 3 g เป็นเวลา 4 สัปดาห์ โดยการศึกษาเป็นแบบ single-group open study  
	31

	Ganoderma  lucidum

	· [bookmark: _Hlk182820495]PS
	ต้านเบาหวาน
	[1] พบการลดลง (p < 0.01) ของระดับกลูโคสและอินซูลินในเลือดของหนูไมซ์ที่เป็นเบาหวานชนิดที่ 2 (n=8) ซึ่งได้รับ PS วันละ 100 mg/kg นาน 7 วัน และพบการการลดลง (p < 0.01) ของ hepatic mRNA expression ของยีนที่สังเคราะห์กลูโคส ได้แก่ GP, G6Pase, FBPase, PEPCK 
	32

	
	
	
	

	
	
	
	

	ตารางที่ 3 (ต่อ)
	
	
	

	เห็ด/ตัวอย่างที่ศึกษา
	ฤทธิ์ทางเภสัชวิทยา
	ผลการศึกษาใน [1] สัตว์ทดลอง; [2] มนุษย์ 
	อ้างอิง

	· Spore powder
	เสริมภูมิคุ้มกัน/ต้านอักเสบ
	[2] พบการลดลงของ biomarker ของ cancer-related fatigue คือ proinflammatory cytokines ชนิด IL-6 (p < 0.05) และ tumor necrosis factor- (TNF-) (p < 0.01) ในผู้ป่วยมะเร็งเต้านม (n=25) ซึ่งได้รับ spore powder วันละ 3 g เป็นเวลา 4 สัปดาห์  โดยการศึกษาเป็นแบบ RCT
	33

	· Triterpenes (ganodermanontriol, Gan)
	ต้านอักเสบ
	[1] พบการลดลง (p < 0.01) ของproinflammatory cytokines ชนิด IL-6 และ TNF- ในหนู mice ที่มีการบาดเจ็บที่ตับ (n=8) และได้รับ Gan วันละ 5 mg/kg นาน 7 วัน
	34

	· Triterpenes (ganoderic acid T, GA-T)
	ต้านเนื้องอก
	[1] พบการลดลงของน้ำหนักเนื้องอก (p<0.001)  และการลดลง (p < 0.05) ของ metastasis protein ชนิด MMP-2 และ MMP-9  ในหนู mice ที่เป็นมะเร็งปอด (n=5) และได้รับ GA-Tขนาด 28 mg/kg/d นาน 10 วัน 
	35

	· Protein 
(rLZ-8)
	ต้านเนื้องอก
	[1] พบการลดลง (p < 0.05) ของการแพร่กระจายของ lung tumor และการลดลง (p < 0.05) ของ anti-metastasis protein คือ N-cadherin, vimentin และ slug ในหนูไมซ์ที่เป็นมะเร็งปอด (n=5) และได้รับ rLZ-8 ขนาด 0.15 mg นาน 4 วัน 
	36

บทความวิชาการเพื่อการศึกษาต่อเนื่องทางเภสัชศาสตร์   

  วัตถุประสงค์   1.   เพื่ออธิบายสารอาหารและสารสำคัญชนิดต่าง   ๆ   ในเห็ดที่มีประโยชน์ต่อสุขภาพ   2.   เพื่ออธิบายแนวโน้มการศึกษาวิจัยถึงผลของเห็ดเพื่อนำมาประยุกต์ใช้ในทางการแพทย์   บทคัดย่อ  เห็ดเป็นรา ชั้น สูงซึ่งเห็ดบางชนิดสามารถนำมารับประทานเป็นอาหารได้ เห็ดมีสารอาหารหลายชนิด  เช่น คาร์โบไฮเดรต โปรตีน  ไขมัน  ใยอาหาร วิตามินและแร่ธาตุ นอกจากนั้นเห็ดยังมีสารสำคัญหลายชนิดที่ มีประโยชน์ต่อสุขภาพ และนำมาใช้เป็นโภชนเภสัชภัณฑ์ได้ สารสำคัญที่พบในเห็ดโดยทั่วไป ได้แก่  พอลิ แซกคาไรด์  เบต้ากลูแคน  (  - glucan)  ที่มีผลในการเสริมภูมิคุ้มกันในร่างกาย  รวมถึงเมแทบอไลต์ทุติยภูมิ ชนิดต่างๆ เช่น สเตอรอล แอลคาลอยด์ สำหรับ เห็ดที่ใช้เพื่อประโยชน์ใน ด้าน การแพทย์ เป็นหลัก อาจพบ สารสำคัญที่เฉพาะเจาะจง  เช่น  กรดกาโนเดอริก   ( ganoderic acid )   ซึ่ง พบมากในเห็ดหลินจือ ทั้งนี้ ข้อมูล ใน การ นำเห็ดมาใ ช้ ประโยชน์ ในการ ป้องกันหรือรักษาโรค ควรมีการศึกษาถึงผลทางเภสัชวิทยาในสัตว์ทดลอง และในมนุษย์ ซึ่งแนวโน้มงานวิจัยดังกล่าวได้รวบรวมสรุปไว้ในบทความนี้  เพื่อประโยชน์ ในการศึกษาและ ประยุกต์ใช้ประโยชน์จาก เห็ด ในด้านการแพทย์ ต่อไป      

